EkBass/fiwiki-20250220-pages-articles huggingface dataset:
Jukka Kivikari

Jukka Ilmari Kivikari (11. maaliskuuta 1904 Hämeenlinna – 9. heinäkuuta 1956) oli suomalainen everstiluutnantti ja kenttäratsastaja. Kivikari toimi jatkosodan aikana 14. divisioonan esikuntapäällikkönä Rukajärvellä. Kivikari oli kouluratsastuksen Suomen mestari vuonna 1950.Virkaikäluettelo upseereista vakinaisessa sotapalveluksessa 1.11.1925 Kouluratsastuksen Suomen mestarit, Suomen RatsastajainliittoKansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit == Julkaisuja == Nimellä J. Kivikari: * Punaisten voimien offensiivinen sodankäynti Suomen vapaussodassa. Tiede ja ase 2/1934 Viite julkaisuun == Lähteet == == Aiheesta muualla == * 14 D:n esikuntapäällikkö J.Kivikari, maamme tunnetuinpia ratsastajia, kasvattamansa ja kouluttamansa täysiverisen unkarilaisen ratsunsa selässä Vienassa 6.2.1942, Sotamuseo (Finna) * 14. divisioonan esikuntapäällikön everstiluutnantti Jukka Kivikarin lämminverinen ratsu Rukajärven Tiiksassa, valokuva vuodelta 1942 tai 1943, Museovirasto, Historian kuvakokoelma (Finna) * 14. divisioonan komentaja eversti Raappana ja divisioonan esikuntapäällikkö majuri Kivikari, Europeana collections * Everstiluutnantti Kivikari ratsuineen harjoittelemassa hiihtohinausta Novinkajärven jäällä Tiiksassa, valokuva otettu 1942 tai 1944, Museovirasto, Historian kuvakokoelma (Finna) * 14. divisioonan esikuntapäällikkö everstiluutnantti Jukka Kivikari antamassa ratsastusnäytöstä Rukajärvellä 1942, Museovirasto, Historian kuvakokoelma (Finna) * Kapteeni J. Kivikari : Suomen ratsastajain opintomatka Aachenin kansainvälisiin kisoihin v. 1937, Helsingin Sanomat, 05.09.1937, nro 238, s. 34, Kansalliskirjaston digitaaliset aineistot Luokka:Suomalaiset everstit Luokka:Suomalaiset kouluratsastajat Luokka:Vuonna 1904 syntyneet Luokka:Vuonna 1956 kuolleet
Nalle Hukkataival

Nalle Hukkataival (s. 8. syyskuuta 1986 Helsinki) on suomalainen kiipeilijä. Hänen lajinsa on boulderointi. Hän aloitti kiipeilyn 12-vuotiaana. Hukkataival on voittanut arvostetun Arco Rock Master -kutsukilpailun, sijoittunut EM- kilpailuissa toiseksi ja MM-kilpailuissa viidenneksi. Nykyisin hän on keskittynyt ensinousuihin. Hän kiipesi vuonna 2016 mahdottomana pidetyn Burden of Dreams -reitin Loviisassa, jonka nousemista hän harjoitteli neljä vuotta ennen onnistumistaan. ==Lähteet== Luokka:Suomalaiset kiipeilijät Luokka:Vuonna 1986 syntyneet Luokka:Elävät henkilöt
Cape of Our Hero

Cape of Our Hero on tanskalaisen heavy metal -yhtye Volbeatin kappale, joka julkaistiin vuonna 2013 ensimmäisenä singlenä yhtyeen viidenneltä studioalbumiltaan Outlaw Gentlemen & Shady Ladies. Kappaleelle julkaistiin musiikkivideo, jonka ohjasi Jakob Printzlau. Marraskuussa 2013 single myi kultaa Tanskassa. == Lähteet == Luokka:Volbeatin kappaleet Luokka:Vuoden 2013 kappaleet
Katkomadot

Katkomadot (Lumbriculidae) on harvasukasmatoihin kuuluva nivelmatojen heimo. Katkomadot ovat pieniä ja ohuita, yleensä punertavia, monijaokkeisia matoja, jotka muistuttavat hieman lieroja (Lumbricidae). Lajteja tunnetaan noin 200, ja ne elävät yleisinä makeassa vedessä ympäri maailman. Niille kelpaavat monenlaiset elinympäristöt, kuten virrat, järvet, kosteikot, kaivot ja pohjavesi. Katkomadot ovat pohjaeläimiä, jotka käyttävät ravinnokseen detritusta ja pieneliöitä, joita ne saavat kaivaessaan sedimenttiä.Miller, Molly F. & White, Davis S.: Ecological and Evolutionary Controls on the Composition of Marine and Lake Ichnofacies. Teoksessa Jotkut lajit sietävät huomattavan vähähappisia ympäristöjä, ja ne voivat olla saastuneissa vesistöissä lähes ainoita pohjaeläimiä. Katkomadot voivat lisääntyä munista, mutta yleensä ne lisääntyvät suvuttomasti katkeamalla palasiksi, joista sitten regeneroituu uusia yksilöitä. == Lähteet == Luokka:Harvasukasmadot
Heikki Hiltunen

Heikki Hiltunen (s. 1962 Joroinen) on suomalainen yritysjohtaja ja urheiluvaikuttaja. Hän on toiminut jääkiekon SM-liigan puheenjohtajana vuosina 2016–2024. sekä oululaisen iLOQin toimitusjohtajana vuodesta 2017. Hiltunen oli jääkiekon SM-liigajoukkue Vaasan Sportia hallinnoivan Hockey-Team Vaasan Sport Oy:n hallituksen puheenjohtaja vuosina 2008–2024. Hän on yhtiön toiseksi suurin osakkeenomistaja noin 11 prosentin omistusosuudellaan. Vuosina 2013–14 hän toimi Mestistä hallinnoivan Jääkiekon sarjaseurat ry:n puheenjohtajana. Hiltunen on koulutukseltaan tietokonetekniikan insinööri Raahen tietokonealan oppilaitoksesta. Hän valmistui vuonna 1985. Valmistuttuaan hän työskenteli teknologiakonserni Honeywellin tytäryhtiöille Euroopassa ja Yhdysvalloissa. Hiltunen aloitti teknologiayhtiö Tellabsin Suomen-toimitusjohtajana vuonna 2000. Hän siirtyi myynnin ja markkinoinnin johtajaksi vaasalaiseen Vacon- yhtiöön vuonna 2002. Hän toimi Vaconin varatoimitusjohtajana, kun yhtiö myytiin tanskalaiselle Danfossille miljardilla eurolla vuonna 2014. Hiltusesta tuli kaupan jälkeen Danfossin Drives-nimisen liiketoimintayksikön kaupallinen johtaja ja johtoryhmän jäsen. Hän siirtyi iLOQin toimitusjohtajaksi 1. elokuuta 2017. ==Lähteet== Luokka:Suomalaiset yritysjohtajat Luokka:Suomalaiset urheiluvaikuttajat Luokka:Vuonna 1962 syntyneet Luokka:Elävät henkilöt
Manuel Marrero

Manuel Marrero Cruz (s. 11. heinäkuuta 1963 Holguín, Kuuba) on kuubalainen poliitikko ja Kuuban pääministeri. Hän on vaikuttanut urallaan saarivaltion matkailualalla, ja hänet valittiin vuonna 2004 matkailuministeriksi. Pääministeri hänestä tuli joulukuussa 2019. == Elämä == Manuel Marrero on koulutukseltaan arkkitehti. Hän siirtyi matkailualalle vuonna 1990, kun hän sijoitti Grupo de Turismo Gaviotan kautta Holguínin provinssiin rakennettaviin kahteen hotelliin. Tämän jälkeen Marrero työskenteli Río de Lunan johtohenkilöstössä, ja sitten hän sai paikan Grupo de Turismo Gaviotan itäisten provinssien valtuustosta. Marrerosta tuli vuonna 1996 varaderolaisen Varadero Azul -hotellikompleksin yleisjohtaja ja vuonna 1999 Grupo de Turismo Gaviotan varajohtaja. Johtajaksi hän nousi vuonna 2001. Marrerosta tuli helmikuussa 2004 Kuuban matkailuministeri. Hän toimi matkailuministerinä 16 vuoden ajan ja oli tuona aikana kehittämässä maan matkailualaa koko talouden veturiksi. Kuuban presidentti Miguel Díaz-Canel nimesi joulukuussa 2019 Marreron maan uudeksi pääministeriksi. Fidel Castro oli lakkauttanut pääministerin viran vuonna 1976. Marrero saa pääministerinä joitakin tehtäviä, joita oli aiemmin ollut presidentillä. Kriitikoiden mukaan hänen asemansa on kuitenkin kosmeettinen, sillä presidentti ja armeija pitävät edelleen keskeisintä valtaa. == Lähteet == Luokka:Kuubalaiset poliitikot Luokka:Kuuban pääministerit Luokka:Vuonna 1963 syntyneet Luokka:Elävät henkilöt
Arvo Wiitanen

Arvo Oskar Wiitanen (8. heinäkuuta 1902 – 8. syyskuuta 1961) oli suomalainen eversti ja sotilasasiamies.Arvo Wiitasen hautakivi, Ortodoksinen Pyhän Nikolauksen hautausmaa, Helsinki (BillionGraves) Wiitanen ylennettiin everstiksi 1954. Hän oli Topografikunnan päällikkönä 1954–1956 ja sen jälkeen Suomen sotilasasiamiehenä Moskovassa vuosina 1956–1959. Hän toimi yhteysupseerina, kun Neuvostoliiton puolustusministeri marsalkka Rodion Malinovski vieraili Suomessa 23. kesäkuuta – 2. heinäkuuta 1961. Heti vierailun jälkeen Wiitanen sairastui vakavasti ja kuoli syyskuun alkupuolella. Sairaalassa ollessaan hän kertoi vierailun kokemuksista 14. heinäkuuta puolustusvoimain komentajan sijaiselle kenraaliluutnantti Viljaselle. Viljanen laati keskustelun perusteella raportin, jonka vastaanottajina olivat kenraali Sakari Simelius ja puolustusministeri Lars Björkenheim.Marsalkka Malinovskin vierailu kesäkuussa 1961, Suomi kylmässä sodassa-sivusto Wiitasen puoliso oli venäläissyntyinen Elisabeth Wiitanen, o.s. Kozlowsky (1908–1995), jonka isä oli Suomessa emigranttina asunut kenraalimajuri Aleksandr Kozlowsky.Jussi Konttinen: Vaiteliaat kapinalliset (vain tilaajille). Helsingin Sanomat 13.3.2011. Viitattu 5.12.2020. == Julkaisuja == Nimellä A. O. Wiitanen : * Puna-armeijan tykistö ja sen taisteluohjesääntö vertailun valossa. Tiede ja ase 3/1935 Viite julkaisuun == Lähteet == Luokka:Suomalaiset everstit Luokka:Vuonna 1902 syntyneet Luokka:Vuonna 1961 kuolleet
For Evigt

For Evigt on tanskalaisen heavy metal -yhtye Volbeatin kappale, joka julkaistiin toisena singlenä yhtyeen kuudennelta studioalbumilta Seal the Deal & Let’s Boogie. Kappale julkaistiin lyriikkavideon kanssa 29. huhtikuuta 2016. Kappaleella vierailee tanskalainen Johan Olsen ja kappale lauletaan osittain tanskan kielellä. Kappale julkaistiin myös englanninkielisenä versiona nimellä ”The Bliss”. == Lähteet == Luokka:Volbeatin kappaleet Luokka:Vuoden 2016 kappaleet
Crassiclitellata

Crassiclitellata () on harvasukasmatoihin kuuluva nivelmatojen lahko. Se on monimuotoinen ryhmä, joka sisältää yli 6000 elossa olevaa lajia kaikilta mantereilta Etelämannerta lukuun ottamatta. Crassiclitellata-lajit ovat kaivautuvia, yleensä maan alla eläviä matoja. Niillä on suuri merkitys maaperälle, ja niillä on myös suuri taloudellinen vaikutus. == Merkitys maaperälle == Crassiclitellata-madot toimivat biologisten ”mäntien” tavoin pakottamalla ilmaa ulos tunneleista liikkuessaan. Näin madon toiminta ilmastoi ja sekoittaa maaperää. Crassiclitellata-madot myös lisäävät mineraaleja maastoon ja siten auttavat kasviston kasvamista. Tiettyjen lajien madot nousevat maan pinnalle, sillä siellä on suurempia pitoisuuksia orgaanista materiaalia. Koska orgaanisen aineksen runsas sekoittuminen liittyy selvästi maaperän hedelmällisyyteen, lieroja pidetään yleisesti hyödyllisinä ja luonnonmukaisina ”puutarhureina”. == Taloudelliset vaikutukset == Eri Crassiclitellata-lajien matoja käytetään matoviljelyyn. Matoviljelyä käytetään usein ruoan kompostoinnissa. Nämä lierot ovat yleensä tunkiolieroja (Eisenia fetida) (tai sen lähisukulainen tummatunkioliero (Eisenia andrei) -lieroja, jotka usein tunnetaan nimellä tiikerimato. Ne eroavat muista maaperässä elävistä madoista. Tropiikissa afrikkalaista Eudrilus eugeniae ja intialaista Perionyx excavatus -lieroa käytetään kompostointiin. Crassiclitellata-matoja myydään kaikkialla maailmassa. Niiden kauppa on melkoinen: vuonna 1980 Doug Collicutin mukaan 330 miljoonaa matoa vietiin Kanadasta Yhdysvaltoihin (kanadalaisen viennin arvo 13 miljoonaa dollaria, Yhdysvaltojen markkina-arvo 54 miljoonaa dollaria). Matoja myös myydään ihmisravinnoksi. Noke on kulinaarinen termi, jota käytetään Maori-kulttuurissa Uudessa-Seelannissa. Noke merkitsee matoja, joita pidetään herkkuina. == Luokittelu == * Lahko: Crassiclitellata ** Heimo: Almidae ** Heimo: Biwadrilidae ** Heimo: Criodrilidae ** Heimo: Diporodrilidae ** Heimo: Hormogastridae ** Heimo: Kazimierzidae ** Heimo: Microchaetidae ** Heimo: Ocnerodrilidae ** Heimo: Octochaetidae ** Heimo: Rhinodrilidae ** Heimo: Tritogeniidae ** Heimo: Tumakidae ** Alalahko: Lumbricina *** Heimo: Acanthodrilidae *** Heimo: Eudrilidae *** Heimo: Exxidae *** Heimo: Piikkilierot (Glossoscolecidae) *** Heimo: Hippoperidae *** Heimo: Komarekionidae *** Heimo: Lierot (Lumbricidae) *** Heimo: Lutodrilidae *** Heimo: Sparganophilidae ** Alalahko: Megascolecida *** Heimo: Jättilierot (Megascolecidae) == Lähteet == Luokka:Harvasukasmadot
Kastanjamalkoha

Kastanjamalkoha (Phaenicophaeus curvirostris) eli aiemmalta nimeltään kastanjakäki on käkiin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Kastanjamalkoha on suurikoinen käkilaji ja voi kasvaa 42-50 cm pitkäksi. Sukupuolet muistuttavat toisiaan ulkonäöltään paitsi silmistään, jotka koiraalla ovat siniset ja naaraalla keltaiset. Linnun päälaki on harmaa ja silmien ympärillä on punainen alue. Nokka on suuri ja tukeva ja yläosastaan kellertävä tai vihertävä ja alaosastaan punainen. Kastanjamalkohan selkä, siivet ja pitkä pyrstö ovat vihreät. Osalla alalajeista pyrstön kärki on väriltään kastanjanruskea. Lajin rinta ja vatsa ovat kastanjanruskeat. ==Levinneisyys ja elinympäristö== Kastanjamalkohaa tavataan Myanmarista, Thaimaasta, Jaavan ja Borneon saarilta ja Filippiineiltä. Lajin elinympäristöä ovat alankojen metsät, suot, puistot ja puutarhat. Se liikkuu yleensä yksin. Kastanjamalkohan ravintoa ovat hyönteiset ja niiden toukat. Toisin kuin monet muut käet, kastanjamalkoha rakentaa oman pesänsä puunhaarukkaan risuista eikä ole pesäloinen. Pesimäkausi on tammikuusta maaliskuulle ja kesä-heinäkuussa. Naaras munii kaksi valkoista munaa. ==Lähteet== Luokka:Käkilinnut
Jakub Lev

Jakub Lev (s. 6. joulukuuta 1990 Plzeň, Tšekki) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Extraligassa pelaavaa HK Hradec Královéa. Hän laukoo vasemmalta. == Ura == Lev debytoi Tšekin pääsarjassa HC Lasselsberger Plzeňin paidassa kaudella 2008–2009. Hän siirtyi HC Vítkovicen riveihin vuonna 2017. Kaudeksi 2019–2020 Lev teki sopimuksen Kometa Brnon kanssa. == Lähteet == Luokka:Tšekkiläiset jääkiekkoilijat Luokka:Vuonna 1990 syntyneet Luokka:Elävät henkilöt
Eero O. Erkko

Eero Olavi Erkko (12. huhtikuuta 1899 Helsinki – 15. helmikuuta 1969 Mallorca, Espanja) oli suomalainen kemian alan diplomi-insinööri, tutkija ja kemiallisen teollisuuden kehittäjä.Eero O. Erkko arkistoluettelo. Päivälehden arkisto Erkon vanhemmat olivat päätoimittaja, kustantaja Eero Erkko ja Maissi Erkko. Hän pääsi ylioppilaaksi Helsingin suomalaisesta yhteiskoulusta 1918 ja valmistui diplomi-insinööriksi 1922 Teknillisen korkeakoulun kemian osastolta. Erkko oli tutkijana Teknillisessä korkeakoulussa 1925–1927, valtion rikkihappotehtaan tutkimuslaboratorion hoitajana 1927–1932 ja Alkoholiliikkeen palveluksessa vuosina 1932–1941. Hän siirtyi sitten Yhdysvaltoihin Hercules Powder Companyn palvelukseen. Erkko toimi yhtiön kokeiluaseman johtajana ja kehitti erityisesti uusia typen tuotantomenetelmiä teollista käyttöä varten. Erkko palasi Suomeen 1960 ja toimi sitten konsulttina kemian teollisuuden kehitystehtävissä. Erkko esitti 1920-luvulla bensiinin valmistusmenetelmän kehittämistä kotimaisista raaka-aineista palattuaan Yhdysvalloista jossa hän oli työskennellyt uudenaikaisessa hydrauslaitoksessa. Teknillisen korkeakoulun kemian laboratoriossa tehtiin 1927−1928 kokeita ja vuonna 1928 myönnettiin patentti valmistusmenetelmälle jolla turpeesta saatiin nestemäistä polttoainetta. Suomalainen synteettinen bensiini, Kemia 100-sivusto Eero Olavi Erkko on haudattu Hietaniemen hautausmaalle. Eero Olavi Erkon hautakivi Hietaniemen hautausmaalla (BillionGraves) == Julkaisuja == * Kemiallisesta puolustusteollisuudesta. Tiede ja ase 4/1936 Viite julkaisuun == Lähteet == Luokka:Suomalaiset insinöörit Luokka:Suomalaiset kemistit Luokka:Vuonna 1899 syntyneet Luokka:Vuonna 1969 kuolleet
Minortetra

Minortetra (Hyphessobrycon minor) on tetrojen (Characidae) heimoon kuuluva trooppisissa vesissä elävä kalalaji, jota pidetään monesti akvaariossa. Minortetraa tavataan ainoastaan Essequibo-joessa Guyanassa. Minortetra on kooltaan hyvin pieni ja sen maksimipituus on vain 3,1 senttimetriä. Minortetra on kaikkiruokainen. Uroskalojen selkäevä on terävämpi kuin naarailla, jotka ovat ruumiinmuodoltaan uroksia hieman pyöreämpiä. == Lähteet == Luokka:Tetrat
Ram Vilas Vedanti

Ram Vilas Vedanti (s. 7. lokakuuta 1958) on intialainen poliitikko ja hindusaarnaaja, joka vaikutti maansa parlamentin alahuoneessa vuosina 1996–1997 ja 1998–1999. Vuonna 2007 hän aiheutti kohua sanomalla, että se joka irrottaa Dravida Munnetra Kazhagam -puolueen puheenjohtajan M. Karunanidhin pään ja kielen saisi kultaa Ayodhyan pyhiltä. Karunanidhi oli suututtanut hänet kiistämällä Raman historiallisuuden. Vedanti kiisti sanansa myöhemmin ja väitti, että hänen mainitsemansa rangaistus on hindulaisten pyhien kirjojen määräämä rangaistus jumalanpilkasta. Samassa yhteydessä hän syytti kongressipuolueen puheenjohtaja Sonia Gandhia Intian kristillistämisestä ja väitti tämän toimivan Karunanidhin taustalla. Vuonna 2017 Vedanti nousi julkisuuteen väittämällä, että Baburin moskeijan tuhoamiskäsky vuonna 1992 oli peräisin häneltä eikä Lal Krishna Advanilta. Hän väitti Advanin ja Murli Manohar Joshin yrittäneen suostutella moskeijaa tuhonnutta väkijoukkoa poistumaan. Hänen mukaansa muslimien tulisi kannattaa Raman temppelin rakentamista Baburin moskeijan paikalla, jotta rauha säilyisi. Temppelin rakentamisen ovat hänen mukaansa pyrkineet estämään kongressipuolue ja Pakistan. Hänen mukaansa kongressipuolueen johtajat haluavat murhata hänet. ==Lähteet== Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1958 syntyneet Luokka:Elävät henkilöt
Potamanthus

Potamanthus on päivänkorentojen (Ephemeroptera) lahkoon ja Potamanthidae- heimoon kuuluva hyönteissuku. Sukuun kuuluu todistetusti 13 luonnonvaraista lajia. == Lähteet == == Aiheesta muualla == Luokka:Päivänkorennot
Mazda CX-5

Mazda CX-5 on Mazdan vuodesta 2011 lähtien valmistama crossover-tyyppinen automalli, joka korvasi Mazda Tributen. == Mazda CX-5 KE (2011–2017) == Ensimmäisen sukupolven CX-5 esiteltiin Frankfurtin autonäyttelyssä syyskuussa 2011. Moottorivaihtoehtoina olivat 2,0- (160/165 hv) ja 2,5-litraiset (192 hv) SkyActiv-G-bensiinimoottorit sekä 2,2-litrainen (150/175 hv) SkyActiv-D- dieselmoottori. Suuremman bensiinimoottorin ja tehokkaamman dieselversion yhteydessä oli aina neliveto, ja muihin se oli saatavana valinnaisena. Vuoden 2012 Euro NCAP -kolaritestistä CX-5 sai tulokseksi täydet viisi tähteä. Los Angelesin autonäyttelyssä marraskuussa 2014 esiteltiin kasvojenkohotuksen kokenut malli, johon oli tehty pieniä uudistuksia keulan alueella. == Mazda CX-5 KF (2017–) == Toisen sukupolven CX-5 esiteltiin Los Angelesin autonäyttelyssä marraskuussa 2016. Sen pidennetty versio on nimeltään Mazda CX-8, jota ei myydä lainkaan Euroopassa eikä Pohjois-Amerikassa. Vuoden 2017 Euro NCAP -kolaritestistä CX-5 sai tulokseksi täydet viisi tähteä. == Lähteet == == Aiheesta muualla == CX-5 Luokka:J-segmentin autot Luokka:2010-luvun autot Luokka:2020-luvun autot
John Marshall (kapteeni)

John Marshall (26. helmikuuta 1748 Ramsgate, Englanti – 1819)Marshall, John The Dictionary of Sydney. Viitattu 22.12.2019. oli englantilainen meriupseeri. Hänen mukaansa on nimetty Tyynellämerellä sijaitsevat Marshallinsaaret. Marshall lähti merille jo 10-vuotiaana ja palveli Englannin laivastossa koko ikänsä. Hän osallistui Yhdysvaltain vapaussotaan ja Napoleonin sotiin. Hän oli Scarborough-laivan kapteenina vuosina 1784–1792.Dirk H.R. Spennemann: Historic Ships Associated with the Marshall Islands No. 2: The British merchant vesssel Scarborough (1788) Viitattu 22.12.2019. Alus osallistui Marshallin komennossa vuosina 1787–1789 ja 1790–1792 kahteen laivastoon, jotka kuljettivat ensimmäiset karkotusvangit Australiaan.Michaela Ann Cameron: Scarborough The Dictionary of Sydney. Viitattu 22.12.2019. Ollessaan paluumatkalla Australiasta Kiinaan vuonna 1788 Marshall ja hänen kanssaan purjehtinut Charlotte-laivan kapteeni Thomas Gilbert löysivät ja kartoittivat useita eurooppalaisille entuudestaan tuntemattomia saaria kahden saariryhmän alueelta. Saariryhmät nimettiin myöhemmin heidän mukaansa Marshallin- ja Gilbertsaariksi.Barrie Macdonald: Cinderellas of the Empire: Towards a History of Kiribati and Tuvalu, s. 14–15. Univeristy of the South Pacific 2001. Google Books Espanjalaiset löytöretkeilijät olivat havainneet molemmat saariryhmät jo 1500-luvulla, mutta pääosa yksittäisistä saarista oli pysynyt tuntemattomina.Marshall Islands: History Encyclopædia Britannica Online Academic Edition. Viitattu 22.12.2019. ==Lähteet== Luokka:Englantilaiset tutkimusmatkailijat Luokka:Brittiläiset sotilaat Luokka:Vuonna 1748 syntyneet Luokka:Vuonna 1819 kuolleet
Aarne Vansén

Aarne Valerian Vansén (4. lokakuuta 1899 Nakkila – 20. syyskuuta 1967) oli suomalainen everstiluutnantti ja sotilasasiamies.Kuka kukin on 1954Aarne Vansénin ja hänen vaimonsa hautakivi Malmin hautausmaalla, Suomen Sukututkimusseura, Hautakirjoituksia ja hautakuvia Vansénin vanhemmat olivat pakkamestari Hugo August Vansén ja Hulda Aleksandra Kivini. Hän pääsi ylioppilaaksi 1919, kävi Kadettikoulun 1921–1923, sotateknillisen koulun 1927–1929 ja sotakorkeakoulun 1935–1937 sekä opiskeli Ransakss École militaire et d’application du géniessä 1931–1933. Hän suoritti yleisesikuntaupseeritutkinnon 1940. Vansén oli Kenttälennätinpataljoonassa nuorempana upseerina ja adjutanttina 1923–1927, taistelukoulun viesti- ja pioneeriopin opettajana 1929–1930, Radiopataljoonan aliupseerikoulun johtajana 1930–1931, Pioneeripataljoonassa komppanian päällikkönä 1933–1935 ja 1937 sekä pääesikunnassa sodan aikaisen päämajan linnoitusten suunnittelutoimiston toimistoupseerina 1938 ja toimistopäällikkönä 1939–1940. Hän oli sitten Pioneeripataljoona 3:n komentajana 1940–1941, AK:n pioneerikomentajan apulaisena 1941, vanhempana koulutusupseerina 1942–1943, pioneerikomentajana vuodesta 1944 ja merivoimien esikunnan rakennus- ja linnoitustoimiston päällikkönä 1945–1948. Vansén toimi pääesikunnan ulkomaaosaston sotilasasiamiestoimiston päällikkönä 1948–1951 ja oli Suomen sotilasasiamiehenä Ranskassa vuodesta 1951 alkaen. Aarne Vansén oli naimisissa vuodesta 1930 laulajatar Pia Olga Margaretha Murénin (1909–1997) kanssa. == Julkaisuja == Nimellä A. V. Vansén: * Puolustuksen järjestely ja kenttävarustustöiden yleiset periaatteet venäläisten ohjesääntöjen valossa. Tiede ja ase 6/1938 Viite julkaisuun == Lähteet == Luokka:Suomalaiset everstit Luokka:Vuonna 1899 syntyneet Luokka:Vuonna 1967 kuolleet
Leppäluoto

Leppäluoto () on noin 70 aarin laajuinen saari Espoon itäsaaristossa Keilaniemen ja Lehtisaaren välissä. Espoon ja Helsingin välinen raja kulkee Leppäluodon halki etelä–pohjoisuuntaisesti; saaren kaakkoisosa kuuluu Helsinkiin. Leppäluodon lounaispuolella on kaksi pientä drumliinisaarta, joiden yhteisnimi on Fröknarna.Fröknarna Espoon opaskartalla == Lähteet == == Aiheesta muualla == *Tiedostopalvelu.maanmittauslaitos.fi Luokka:Espoon saaret Luokka:Helsingin saaret Luokka:Munkkiniemi Luokka:Otaniemi
Alan Shugart

Alan Field Shugart (27. syyskuuta 1930 Los Angeles, Kalifornia – 12. joulukuuta 2006 Monterey, Kalifornia) oli yhdysvaltalainen insinööri ja liikemies. Hän oli yksi merkittävistä tietokoneiden kiintolevyjärjestelmien kehittäjistä. == Ura == Shugart opiskeli teknillistä fysiikkaa University of Redlandsissä ja valmistui 1951. Hän aloitti kenttäinsinöörinä IBM:n palveluksessa niin ikään 1951 ja eteni pian johtotehtäviin. Hän oli mukana kehittämässä tietokoneiden levymuisteja. Tuotekehityksen merkkipaaluja oli ensimmäinen kiintolevy, vuonna 1956 esitelty IBM 305 RAMAC. Shugart jätti IBM:n 1969 ja siirtyi Memorexille. Vuonna 1972 Shugart perusti oman yrityksen, tietokoneiden oheislaitteita kehittävän ja valmistavan Shugart Associatesin. Hän johti 8-tuumaisen levykkeen eli lerpun kehitystyötä, mutta erosi yrityksestä jo 1974. Vuonna 1979 Alan Shugart perusti Finis Connerin kanssa Seagate Technology -yrityksen, joka kehitti kiintolevyjä henkilökohtaisiin tietokoneisiin. Yritys toi markkinoille 5¼-tuumaisen kiintolevyn, jonka kapasiteetti oli viisi megatavua. Seagate kasvoi yhdeksi maailman johtavista kiintolevyjen valmistajista. == Lähteet == == Aiheesta muualla == *New York Times: Alan F. Shugart, 76, a Developer of Disk Drive Industry, Dies (15.12.2006) Luokka:Yhdysvaltalaiset insinöörit Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Vuonna 1930 syntyneet Luokka:Vuonna 2006 kuolleet
Näkinpuisto

thumb|Oikealla Näkinpuiston pohjoiskulman taloja Haapaniemenkadun ja Hämeentien kulmassa. Näkinpuisto on Helsingin Sörnäisiin, nykyiselle Vilhonvuoren osa-alueelle 1980- ja 1990-luvulla rakennettu kerrostaloalue. Se nousi purettujen Wärtsilän teollisuuslaitosten paikalle. Hakaniemen torilta koilliseen sijaitseva Näkinpuisto rajautuu luoteessa Hämeentiehen, koillisessa Haapaniemenkatuun, kaakossa Sörnäisten rantatiehen ja lounaassa Näkinkujaan. Suunnitteluvaiheessa Merihaka II -työnimellä tunnetun alueen rakentamisen piti alkaa jo vuonna 1976, mutta kaavoitusriitojen, tehdasrakennusten suojelupyrkimysten ja valitusten vuoksi kaava valmistui vasta 1981 ja ensimmäinen talo 1983. Alueen ensimmäisestä korttelista käydyn suunnittelukilpailun voitti arkkitehtitoimisto Gullichsen-Kairamo-Vormala, kilpailun toisesta korttelista arkkitehdit Matti K. Mäkinen, Erkki Forsman ja Mauri Tommila. Kolmas kortteli annettiin Eero Valjakan suunniteltavaksi. Alueen rakensi valtaosin Rakennuskunta Haka, joka oli tehnyt myös viereisen Merihaan. Suomen 1990-luvun alun lama kaatoi Hakan, ja Skanska teki valmiiksi kesken jääneen Näkinkuja 6:n vuokratalon. Viimeinen alueen tonteista, Näkinkuja 8, myytiin Alfred A. Palmbergille, joka rakensi sille omistusasuntoja. Valmiiksi alue saatiin 1996. Valtiokonttorille rakennettiin Näkinpuiston eteläkulmaan toimitalo Sörnäisten rantatien varrelle. Rakennuksen eteläpuolelle rakennettiin kevyen liikenteen pitkä Näkinsilta, joka johtaa Sörnäisten rantatien yli Merihakaan. Vuosien 2022–2023 aikana Näkinsilta korvataan uudella. Gullichsen-Kairamo-Vormalan alkuperäisessä suunnitelmassa joitakin teollisuusrakennuksia ja savupiippu olisi säilytetty, mutta lopulta niistä säilyi vain Haapaniemenkadun ja Sörnäisten rantatien kulman rakennus, joka muutettiin toimistotiloiksi. Ne eivät menneet kaupaksi ja taloon muutti rakennusliike Haka. ==Historiaa== Alueen vanhimmat teollisuusrakennukset oli rakennuttanut 1860-luvulla Oskar Osberg ja August Baden Hämeentien eli silloisen Itäisen Viertotien varrelle. 1880-luvulla teollisuusalueella alkoi toimia Osbergin ja Baden konepajasta ja Siltarakennus Oy:stä syntynyt Kone- ja Siltarakennus Oy, joka liitettiin 1930-luvulla Wärtsilään. Jo 1940-luvun taitteessa aluetta kaavailtiin asuinkäyttöön arkkitehti Dag Englundin toteutumattoman suunnitelman mukaisesti. Kun Wärtsilä siirtyi alueelta muualle, alueen omistajaksi tuli Rakennuskunta Haka vuonna 1974. ==Tunnettuja asukkaita== Presidentti Tarja Halonen ja hänen puolisonsa Pentti Arajärvi ovat asuneet Näkinpuistossa vuodesta 2012 lähtien. ==Katso myös== *Elannon kortteli ==Lähteet== Luokka:Sörnäinen Luokka:Helsingin korttelit Luokka:Wärtsilä
Finis Conner

Finis Conner on yhdysvaltalainen liikemies ja tietokoneiden kiintolevyjen kehittäjä. == Ura == Conner perusti 1970-luvun alussa Alan Shugartin kanssa tietokoneiden oheislaitteita kehittävän ja valmistavan Shugart Associatesin, jonka merkittävin saavutus oli kahdeksantuumainen levyke. Vuonna 1979 Shugart ja Conner perustivat Seagate Technology -yrityksen, joka kehitti kiintolevyjä pc-tietokoneisiin. Yritys toi markkinoille 5¼-tuumaisen kiintolevyn, jonka kapasiteetti oli viisi megatavua. Seagatesta kasvoi maailman johtava kiintolevyjen valmistaja. Vuonna 1986 Conner perusti Conner Peripherals -yrityksen, joka kehitti 3½- ja 2½-tuumaiset kiintolevyt pc-tietokoneisiin. 1990-luvulla Seagate osti Conner Peripheralsin. 2010-luvulla Conner työskenteli johtotehtävissä Milleniatassa, joka on Utahissa toimiva optisia tallennusjärjestelmiä kehittävä yritys. == Lähteet == == Aiheesta muualla == *Crain's Chicago Business: Finis Conner Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Vuonna 1943 syntyneet Luokka:Elävät henkilöt
Tame Impalan diskografia

Tame Impala on australialainen psykedeelinen rock -yhtye, joka on julkaissut neljä studioalbumia, kaksi livealbumia, kolme EP-levyä ja 13 singleä. ==Albumit== ===Studioalbumit=== * * * * ===Live-albumit=== * * ===EP:t=== * * * ==Singlet== * ”Sundown Syndrome” (2009) * ”Solitude Is Bliss” (2010) * ”Lucidity” (2010) * ”Expectation” (2010) * ”Why Won’t You Make Up Your Mind?” (2011) * ”Elephant” (2012) * ”Feels Like We Only Go Backwards” (2012) * ”Mind Mischief” (2013) * ”Let It Happen” (2015) * ”’Cause I’m a Man” (2015) * ”The Less I Know the Better” (2015) * ”Patience” (2019) * ”Borderline” (2019) * ”Lost in Yesterday” (2020) * ”Breathe Deeper” (2020) === Promosinglet === * Apocalypse Dreams (2012) * Discipies (2015) == Musiikkivideot == Vuosi Kappale Ohjaaja(t) 2008 "Half Full Glass of Wine" Special Problems (Cut Off Your Hands, Mercy Arms) 2010 "Solitude Is Bliss" Megaforce "Lucidity" Robert Hales 2011 "Expectation" Clemens Habicht 2012 "Elephant" Yoshi Sodeoka "Feels Like We Only Go Backwards" Joe Pelling and Becky Sloan 2013 "Mind Mischief" David Wilson 2015 "Cause I'm a Man" Nicky Smith "Cause I'm a Man" (live) Dan Dipaola & Megan McShane "Let it Happen" Let it Happen "The Less I Know the Better" Canada 2020 "Lost in Yesterday" Terri Timely (Ian Kibbey and Corey Creasey) ==Lähteet== * Tame Impalan diskografia Discogs.comissa Luokka:Diskografiat
Long Tall Sally (EP)

Long Tall Sally on 19. kesäkuuta 1964 julkaistu brittiläisen The Beatles -yhtyeen viides Britanniassa ilmestynyt EP-levy. Se on ensimmäinen, joka sisältää pelkästään ennenjulkaisematonta materiaalia. EP:llä on kappaleet ”Long Tall Sally”, ”I Call Your Name”, ”Slow Down” ja ”Matchbox”. Niistä ainoastaan ”I Call Your Name” on yhtyeen itse kirjoittama, muut ovat lainakappaleita. Long Tall Sally nousi Britannian EP-listalle 4. heinäkuuta 1964 ja oli seitsemän viikkoa kärjessä. Singlelistalla se ylsi 11:nneksi. Sitä oli vuoden 1965 alkuun mennessä myyty yli 250 000 kappaletta. == Kappaleet == A-puoli #Long Tall Sally #I Call Your Name B-puoli # * Slow Down #Matchbox == Lähteet == Luokka:The Beatlesin EP:t Luokka:Vuoden 1964 EP:t
Leveäevämolli

Leveäevämolli (Poecilia latipinna) on hammaskarppien (Poeciliidae) heimoon kuuluva subtrooppisissa vesissä elävä kalalaji. Kalan tieteellinen lajinimi latipinna tulee latinan kielen sanoista latus, joka merkitsee leveää tai laajaa ja pinna, joka merkitsee evää. Luonnossa leveäevämollit ovat väriltään hopeanhohtoisen vihreitä, mutta akvaarioissa pidettävät kannat ovat usein mustia. Lajin suu on ylöspäin suuntautunut. Huomattavin ominaisuus on urosten suuri purjemainen selkäevä. Leveäevämollin pituus on luonnossa tavallisesti 3,4 senttimetrin luokkaa. Naaraiden maksimipituus on 10 ja urosten 15 senttimetriä. Akvaario-olosuhteissa laji kasvaa tavallisesti 10 senttimetrin mittaiseksi. Leveäevämollia tavataan Yhdysvalloissa alueella Pohjois- Carolinasta Teksasiin ja Jukatanin niemimaalle Meksikossa. Sitä tavataan myös vieraslajina useilla alueilla, kuten Kaliforniassa, jossa se on verottanut aavikkokillin (Cyprinodon macularius) populaatioiden kokoa. Lajin uhanalaisuusluokitus on Kansainvälisen luonnonsuojeluliiton mukaan elinvoimainen LC. Luonnossa leveäevämolli saavuttaa sukukypsyyden keskimäärin 6,7 senttimetrin mittaisena, mutta tämä voi vaihdella 5 ja 9,5 senttimetrin välillä. Leveäevämollin peräevä on kehittynyt sauvamaiseksi eväsiittimeksi, ja siittiöt siirtyvät parittelussa sitä pitkin. Naaras synnyttää noin 28 päivän kantoajan jälkeen 10–100 poikasta. Luonnossa leveäevämollit elävät enimmäkseen murtovesissä, joten niiden akvaarion veteen voi lisätä hiukan suolaa. Tämä voi auttaa sieni-infektioiden torjumisessa. == Lähteet == Luokka:Hammaskarpit
BMW X4

BMW X4 on BMW:n vuodesta 2014 lähtien valmistama crossover-tyyppinen automalli. Se perustuu X3-malliin, mutta on muotoiltu peräosastaan viistommaksi coupémaiseen tyyliin. == BMW X4 (F26) 2014–2018 == == BMW X4 (G02) 2018– == == Aiheesta muualla == X4 Luokka:J-segmentin autot
Rasmus Kainulainen

Rasmus Kainulainen (s. 1. helmikuuta 1997 Hollola) on suomalainen salibandyn pelaaja. Hän on pelipaikaltaan hyökkääjä. Hän edusti F-liigassa pelaavaa Esport Oilersia, jonne hän siirtyi vuonna 2019.Nykyään Kainulainen pelaa Sveitsin liigan Floorball Könizissä.https://paakallo.fi/2024/01/huhuille- vahvistus-kainulainen-ja-makinen-koniziin/ Aiemmin hän pelasi liigaa lahtelaisessa LASB:ssa. Kainulainen aloitti salibandyn pelaamisen Hollola-46 juniorijoukkueessa, jossa pelasi kaksi vuotta häntä vanhempien kanssa. Sieltä hän siirtyi LASB:iin, jossa pelasi kauteen 2018–2019 saakka. Kainulainen on pelannut 31 ottelua kansainvälisellä tasolla. Hän on erityisesti tunnettu juoksutaidostaan. Rasmus Kainulaisen pikkuveli Justus Kainulainen on myös maajoukkuepelaaja, ja veljekset ovat pelanneet samoissa liigajoukkueissa. == Lähteet == * Kuka oli maajoukkueen nopein, kestävin tai ketterin? - Katso tulokset ja kuinka kehittymistä seurataan * Kaksi Kainulaista pelaa Ruotsia vastaan viikonloppuna * Positiivinen velikulta” - luonnonlapsi Rasmus Kainulainen johdattaa LASB:ia kohti Salibandyliigan pudotuspelejä === Viitteet === Luokka:Suomalaiset salibandyn pelaajat Luokka:Vuonna 1997 syntyneet Luokka:Elävät henkilöt
Markus Markkola

Markus Markkola (s. 30. marraskuuta 1995 Espoo) on suomalainen salibandyn pelaaja. Hän edustaa salibandyliigassa pelaavaa Esport Oilersia. Hän on pelipaikaltaan hyökkääjä ja hänen numero on 88. Markkola on aloittanut salibandyn Kirkkojärven loiskeessa. Markkola siirtyi Westend Indianssiin ja pelasi siellä vuoteen 2015. Sen jälkeen hän siirtyi Esport Oilerssiin ja on pelannut siellä siitä saakka. Markkola on pelannut 21 ottelua kansainvälisellä tasolla. Markkola on 178 cm pitkä. ==Aiheesta muualla == * Markus Makkola nhlfinns.net Luokka:Suomalaiset salibandyn pelaajat Luokka:Vuonna 1995 syntyneet Luokka:Elävät henkilöt
Thomas Gilbert

Thomas Gilbert oli englantilainen merikapteeni. Hänen mukaansa on nimetty Tyynellämerellä sijaitsevat Gilbertsaaret ja Kiribatin valtio, sillä nimi Kiribati tulee nimen Gilbert monikkomuodon ääntämyksestä paikallisella gilbertin kielellä.Gilbert Islands Encyclopædia Britannica Online Academic Edition. Viitattu 22.12.2019. Gilbert oli vuosina 1787–1789 Charlotte-laivan kapteenina laivastossa, joka kuljetti ensimmäiset karkotusvangit Australiaan.Michaela Ann Cameron: Charlotte The Dictionary of Sydney. Viitattu 22.12.2019. Ollessaan paluumatkalla Australiasta Kiinaan vuonna 1788 Gilbert ja hänen kanssaan purjehtinut Scarborough-laivan kapteeni John Marshall löysivät ja kartoittivat useita eurooppalaisille entuudestaan tuntemattomia saaria, muun muassa Aranukan, Kurian, Abaiangin ja Tarawan. Venäläinen tutkimusmatkailija Adam Johann von Krusenstern nimesi 1820-luvulla koko saariryhmän Gilbertsaariksi Gilbertin mukaan.Barrie Macdonald: Cinderellas of the Empire: Towards a History of Kiribati and Tuvalu, s. 15. Univeristy of the South Pacific 2001. Google Books Marshallin mukaan nimettiin puolestaan Marshallinsaaret. ==Lähteet== Luokka:Englantilaiset tutkimusmatkailijat Luokka:Merikapteenit Luokka:Syntymävuosi tuntematon Luokka:Kuolinvuosi tuntematon
Pakopeli

Pakopeli on videopelien lajityyppi, joka on vastaava kuin tosielämän pakohuonepeli. Lajityyppi on seikkailupelien alalaji, jossa on vastaava esineiden kerääminen ja käyttö kiinnostavilla tavoilla. Lajityypin pelit ovat usein pienellä budjetilla tehtyjä ja vähäisellä juonella tai tarinalla. Lajityypin pelit eivät ole teknisesti monimutkaisia ja usein tehty Adobe Flashillä, mutta niitä on paljon: eräs henkilö on tehnyt yli 100 lajityypin peliä. Lajityypin peleissä on hyvin yksityiskohtainen ja spesifinen ratkaisu, mutta rajattuja pienemmälle alueelle kuin peleissä kuten Myst. Merkittävä osa lajityypin peleistä on peräisin Japanista. == Lähteet == Luokka:Videopelien lajityypit
M. Karunanidhi

Muthuvel Karunanidhi (; 3. kesäkuuta 1924 – 7. elokuuta 2018) oli intialainen elokuvakäsikirjoittaja ja poliitikko, joka toimi Tamil Nadun pääministerinä viisi kautta vuosina 1969–1971, 1971–1976, 1989–1991, 1996–2001 ja 2006–2011. Karunanidhi syntyi vuonna 1924 Thirukkuvalain kylässä nykyisessä Tamil Nadun osavaltiossa. Hän lopetti koulunkäynnin 14-vuotiaana ajaakseen Etelä-Intian tamiliväestön asiaa. Häntä innoitti itsekunnioitusliike, joka ajoi alhaiskastisten oikeuksia. Hän otti myös kantaa alueensa kielipolitiikkaan vastustaen hindin leviämistä. Koulunsa keskeyttäessään hän siirtyi elokuvakäsikirjoittajaksi Kollywoodiin. Tamilinationalistista politiikkaa edistäessään hän perusti nuoriso- ja opiskelijajärjestöjä sekä Murasoli- lehden. Murasolista tuli myöhemmin Dravida Munnetra Kazhagam (DMK) -puolueen äänenkannattaja. Yhdessä C. N. Annadurain kanssa hän osallistui DMK:n perustamiseen vuonna 1949. Puolueen voitettua Tamil Nadun osavaltiovaalit vuonna 1967 Annaduraista tuli osavaltion pääministeri. Annadurain kuoltua kahden vuoden kuluttua voitostaan, Karunanidhi peri hänen paikkansa puolueen puheenjohtajana ja Tamil Nadun pääministerinä. Pääministeriksi päästyään Karunanidhi perusti komission selvittämään osavaltion alhaiskastisten asemaa ja nosti niiden kiintiöpaikkojen määrää. Viimeisellä pääministerikaudellaan vuonna 2009 hän muutti koulutuksen ilmaiseksi alhaiskastisille. Karunanidhi aiheutti kohua vuonna 2007 väittämällä, että Rama on fiktiivinen hahmo ja alkoholisti. Aikaisemmin vuonna 2002 hän oli väittänyt, että hindu tarkoittaa varasta. Hän sai osakseen myös kritiikkiä nepotismista, jonka katsottiin edistäneen hänen poikansa M. K. Stalinin ja tyttärensä Kanimozhin poliittista uraa. ==Lähteet== == Aiheesta muualla == Luokka:Tamil Nadun pääministerit Luokka:Intialaiset elokuvakäsikirjoittajat Luokka:Vuonna 1924 syntyneet Luokka:Vuonna 2018 kuolleet
Romanian senaatti

Romanian senaatti () on Romanian parlamentin ylähuone. Se muodostuu 136 jäsenestä, ja joita johtaa senaatin presidentti (Președintele Senatului). == Historia == Vuoden 1866 perustuslain mukaan senaattin kuului niin elinikäisiä kuin vaaleilla valittuja edustajia. Äänioikeus oli sidoksissa kansalaisen tulotasoon. Vaaleilla valittujen senaattorien kausi kesti kahdeksan vuotta ja jokaisesta vaalipiiristä valittiin kaksi senaattoria. Vaaleissa puolet senaattoreista vaihtui. Kun Romanian edustajainhuone perustettiin, vuoden 1923 perustuslaki lyhensi vaaleilla valittujen senaattorien kauden neljään vuoteen. Senaattoreiksi, joita ei valittu vaaleilla, nimettiin uskonnollisia johtajia, professoreita ja muiden alojen (kuten kaupan, teollisuuden ja maatalouden) asiantuntijoita. Vuonna 1938 perustuslakia muutettiin jälleen ja nyt kuninkaalla oli oikeus nimittää senaattoreita. Jo tätä ennen mm. kuningashuoneen jäseniä oli nimitetty senaattiin. Vuonna 1946 senaatti lakkautettiin Neuvostoliiton painostuksesta ja parlamentista muuttui yksikamariseksi. Senaatti palautettiin Romanian vallankumouksen jälkeen vuonna 1990. == Senaatti nykyisin == Nykyisin senaattorit valitaan neljän vuoden välein. Perustuslaki ei määrittele senaattorien määrää. Senaatti voi pitää yhteisiä istuntoja alahuoneen kanssa, mikäli siihen on aihetta painavan syyn vuoksi. Romanian perustuslakituomioistuimen 22. tammikuussa tekemän päätöksen mukaan Teodor Meleșcanun nimittäminen senaatin presidentiksi ei ollut perustuslain mukainen ja tämä joutui eroamaan. == Lähteet == Luokka:Ylähuoneet Luokka:Romanian politiikka
Dainis Turlais

Dainis Turlais (s. 24. marraskuuta 1950) on latvialainen poliitikko, joka toimi Riian pormestarina alle kuukauden vuonna 2019. Hänet valittiin pormestariksi 30. toukokuuta, mutta hän joutui eroamaan epäluottamuslauseen vuoksi kesäkuun 20. päivä. Aikaisemmin hän oli toiminut maansa puolustusvoimien komentajana vuosina 1992–1994. Vuosina 1995–1997 hän toimi maansa sisäministerinä, mutta joutui eroamaan kahdeksan lapsen hengen vaatineen onnettomuuden vuoksi. ==Lähteet== Luokka:Latvian ministerit Luokka:Latvialaiset sotilaat Luokka:Pormestarit Luokka:Vuonna 1950 syntyneet Luokka:Elävät henkilöt
Sheila Jackson Lee

Sheila Jackson Lee (12. tammikuuta 1950 New York City, New York, Yhdysvallat – 19. heinäkuuta 2024CNN; Sheila Jackson Lee, long-serving Democratic congresswoman and advocate for Black Americans, dies at 74) oli yhdysvaltalainen demokraattisen puolueen poliitikko. Hän edusti Texasin 18. vaalipiiriä Yhdysvaltain edustajainhuoneessa. Vaalipiiriin kuuluu suurin osa Houstonin keskustasta. == Lähteet == === Viitteet === == Aiheesta muualla == * Jackson Leen viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Afroamerikkalaiset Luokka:Texasilaiset poliitikot Luokka:Vuonna 1950 syntyneet Luokka:Vuonna 2024 kuolleet
The Garden’s Tale

The Garden’s Tale on tanskalaisen heavy metal -yhtye Volbeatin kappale, joka julkaistiin vuonna 2007 toisena singlenä albumilta Rock the Rebel / Metal the Devil. Kappaleen kirjoitti Volbeatin laulaja Michael Poulsen ja se on osittain esitetty tanskan kielellä. Kappaleella vierailee tanskalaisen The Corridors of Power -yhtyeen laulaja Johan Olsen. Kappaleen musiikkivideon ensiesitys oli 5. helmikuuta 2007 MTV Denmark-televisiokanavalla. == Lähteet == Luokka:Volbeatin kappaleet Luokka:Vuoden 2007 kappaleet
Yrjö Haahti

Yrjö Aarre Haahti (20. tammikuuta 1902 Virrat – 2. marraskuuta 1975) oli suomalainen everstiluutnantti ja sotahistorian opettaja. Sotasampo : Yrjö Aarre Haahti Yrjö Haahden vanhemmat olivat rovasti Hannu Haahti, vuoteen 1906 Hahnsson ja Lovisa Gabriela Geitlin. Hänen sisaruksiaan olivat tuberkuloosiopin professori Hannu Haahti, sairaanhoitaja ja henkilökohtaisen sosiaalityön kehittäjä Helvi Boothe, kirjailija Elli Kaarlehto ja everstiluutnantti Usko Haahti.Yrjö Aarre Haahti, Rafael Olinin Geneanet- sivusto Yrjö Haahti kävi Kadettikoulun 1920–1922 ja Sotakorkeakoulun 1927–1929. Hän palveli ennen sotia Viipurin rykmentissä nuorempana upseerina ja oli Helsingin kadettipiirin ensimmäinen puheenjohtaja vuodesta 1930 alkaen. Hän oli Kadettikoulun sotalaitosopin tuntiopettajana 1930, Taistelukoulun majurikurssi 1:n sotahistorian opettajana 1931, Kadettikoulun sotahistorian opettajana 1932–1937, Suojeluskuntain Päällystökoulun aktiiviupseerikurssien sotahistorian opettajana 1933–1935 sekä Sotakorkeakoulun sotahistorian opettajana 1937–1938. Talvisodan aikana hän oli muun muassa 3. divisioonan esikuntapäällikkönä ja jatkosodassa 18. divisioonan esikuntapäällikkönä ja vuonna 1944 virolaisista vapaaehtoisista muodostetun upseerikurssin johtajana.Kaaderiveljeyttä pääkaupunkiseudulla - Helsingin Kadettipiiri 1924–2009, Helsingin kadettipiiri 2009, sivu 17-18 Max Sjöblom : Sotahistorian opetuksen kehitys puolustusvoimien vakinaisen väen upseerikoulutuksessa : sotahistorian opetuksen kehittyminen 1920-luvulta 1950-luvulle, Yleisesikuntaupseerikurssin opiskelijan diplomityö, Maanpuolustuskorkeakoulu 1995, Haahdesta s. 45, 46, 113 == Julkaisuja == Nimellä Y. Haahti: * Sotatarviketeollisuuden liikekannallepanon valmistelutyöt Saksassa ennen maailmansotaa. Tiede ja ase 2/1934 Viite julkaisuun Nimellä Y. A. Haahti: * Ase- ja ampumatarviketeollisuuden liikekannallepano Saksassa maailmansodan alussa. Tiede ja ase 3/1935 Viite julkaisuun == Lähteet == == Aiheesta muualla == * Maa- ja vesitoimiston 6 Huolto 3.päällikkö everstiluutnantti Yrjö Aarre Haahti, Sotamuseo (Finna) Luokka:Suomalaiset everstit Luokka:Suomalaiset opettajat Luokka:Vuonna 1902 syntyneet Luokka:Vuonna 1975 kuolleet
Pra di Tori

Pra di Tori Pra di Tori Paikkakunta: San Giovanni di Fassa, Italia Talviurheilukeskus: Skiarea Carezza Vuori: Cima Pope Rinneluokitus: Musta Yläasema: 2 052 m Ala-asema: 1 758 m Korkeusero: 294 m Pituus: 1 580 m Keskijyrkkyys: 18,6 % Hissi Hissi Hissi: Pra di Tori Tyyppi: 4-hengen tuolihissi Kapasiteetti: 1 200 henkilöä/h Ala-asema: 1 758 m Yläasema: 2 052 m Lumilautailu Lumilautailu Parisuurpujottelu Parisuurpujottelu Korkeusero: 135 m Pituus: 482 m Keskijyrkkyys: 28 % 1\. MC- kilpailu: 21.12.2011 Paripujottelu Paripujottelu Korkeusero: 95 m Pituus: 340 m Keskijyrkkyys: 27,9 % 1\. MC-kilpailu: 22.12.2011 Pra di Tori on laskettelurinne Skiarea Carezzan talviurheilukeskuksessa San Giovanni di Fassassa Italiassa. Pra di Tori -rinteessä järjestetään lumilautailun maailmancupin parisuurpujottelu- ja paripujottelukilpailuja. == Lähteet == * Lifts & Slopes carezza.it * Carezza Slope Map dolomitisuperski.com * FIS Snowboard World Cup 2019 in Carezza carezza.it * Results – Carezza fis-ski.com Luokka:Italian laskettelurinteet Luokka:Trenton maakunta
Adenostoma

Adenostoma on ruusukasvien heimoon kuuluva pensassuku, joka sisältää vain kaksi lajia, chamissepensaan (Adenostoma fasciculatum) ja lajin Adenostoma sparsifolium. Molemmat lajit kasvavat luonnonvaraisina Kalifornian rannikolla ja Baja Californiassa, minkä lisäksi chamissepensasta esiintyy Sierra Nevadan alemmilla rinteillä. Suvun molemmilla lajeilla on jäykät, tasasoukat, ainavihannat lehdet. Kermanvalkoiset kukat kasvavat huiskilomaisissa kukinnoissa; niillä on laajentunut kukkapohjus kuten muillakin ruusukasveilla. Hedelmä on pähkylä. Tieteellinen nimi Adenostoma tulee kreikan kielestä ja tarkoittaa ”nystykarvaista suuta”, viitaten kukkapohjuksen eritenystyihin. == Lähteet == *
Adenostoma sparsifolium

Adenostoma sparsifolium on ruusukasvien heimoon kuuluva kasvilaji, joka on kotoisin Etelä-Kaliforniasta ja pohjoiselta Kalifornian niemimaalta. Lajilla ei ole suomenkielistä nimeä. Adenostoma sparsifolium -lajin läheinen sukulainen on samaan sukuun kuuluva chamissepensas (Adenostoma fasciculatum). == Ulkonäkö ja koko == Adenostoma sparsifolium on 2–6 metrin korkuiseksi kasvava puumainen, pyöreämuotoinen pensas, jonka kuoresta irtoaa suikaleita. Kapeat lehdet ovat tahmean pihkan peittämät. Tyypillisesti 5–14 senttimetriä pitkä ja 0,4–0,6 senttimetriä leveä lehtilapa on keltavihreä ja vaihtelee muodoltaan tasasoukasta liereään. Korvakkeet puuttuvat. Adenostoma sparsifolium kukkii heinäkuusta elokuuhun. 0,8–5 senttimetrin mittainen kukinto on muodoltaan huiskilo tai terttu. Esilehtiä on viisi tai kuusi. Kukat kasvavat 2–3 kukan perättömissä ryppäissä; 0,6–1 senttimetrin mittaiset verholehdet ovat puikeita ja vaaleat 1,5–2,2 millimetrin mittaiset terälehdet puikeita-soikeita. Heteitä on 10 tai korkeintaan 12. Hedelmä on 1,1–1,6 senttimetrin mittainen, hypantiosta erkaneva pähkylä. Siementen itävyys on alhainen ja kasvi lisääntyykin pääasiassa suvuttomasti. Kasvin kromosomiluku on 2n = 18. == Levinneisyys ja elinympäristö == Adenostoma sparsifolium kasvaa luonnossa hajanaisina populaatioina Kalifornian ja Meksikon Kalifornian niemimaan kuivilla graniittirinteillä, ylätasangoilla, rotkoissa, chaparralissa ja mäntymetsiköissä 200–2000 metrin korkeudella merenpinnasta. Adenostoma sparsifolium -chaparralia esiintyy pääasiassa San Jacinto- ja Santa Monica- vuorilla, missä se muodostaa usein avoimia, lähes yksilajisia kasvustoja. Usein samoilla kasvupaikoilla esiintyviä lajeja ovat muun muassa Quercus dumosa -tammi, eräät tuoksiolajit ja sianpuolukan sukuinen Arctostaphylos glandulosa. Adenostoma sparsifolium kykenee kasvamaan juurakostaan nopeasti uudelleen maastopalon jälkeen. Kasvi voi elää yli satavuotiaaksi. == Käyttö == Intiaanit ovat käyttäneet Adenostoma sparsifoliumin kuorta ja lehtiä kupan hoitoon ja kasviöljyjä ihoinfektioiden lievittämiseen. Kalifornian espanjalaisten keskuudessa kasvilla on hoidettu vilustumista, käärmeenpuremia ja jopa jäykkäkouristusta. == Kuvia == Redshanks imported from iNaturalist photo 50466530 on 18 December 2021.jpg|Adenostoma sparsifolium -pensas Redshanks imported from iNaturalist photo 53904788 on 18 December 2021.jpg|Kukinto lähikuvassa. Adenostoma sparsifolium and Ceanothus megacarpus 2.jpg|Kasvustoa == Lähteet == sparsifolium
Heaven Nor Hell

Heaven Nor Hell on tanskalaisen heavy metal -yhtye Volbeatin kappale, joka julkaistiin toisena singlenä 10. marraskuuta 2010 yhtyeen kolmannelta studioalbumiltaan Beyond Hell / Above Heaven. Kappaleella vierailee tanskalaisen Love Shop -yhtyeen Henrik Hall, joka soittaa kappaleella huuliharppua. Kappale nauhoitettiin keväällä 2010 Hansen Studiossa Tanskassa. Kappaleen musiikkivideo kuvattiin Tempelhofin lentoasemalla, Saksa, Tempelhofin kaupunginosassa, Berliinissä. == Lähteet == Luokka:Volbeatin kappaleet Luokka:Vuoden 2010 kappaleet
Fallon Sherrock

Fallon Sherrock (s. 1. heinäkuuta 1994) on englantilainen dartsinpelaaja. Sherrock on voittanut naisten sarjassa Zuiderduin Mastersin vuonna 2015 ja BDO World Trophyn vuonna 2018 sekä yltänyt loppuotteluun World Mastersissa vuonna 2014 ja BDO-liiton MM-kilpailuissa vuonna 2015. Sherrock kilpaili joulukuussa 2019 kaikkien aikojen viidentenä naisena PDC-liiton MM-kilpailuissa ja ylsi ensimmäisenä naisena otteluvoittoon. Hän voitti ensimmäisellä kierroksella englantilaisen Ted Evettsin 3–2 ja toisella kierroksella 11:nneksi sijoitetun itävaltalaisen Mensur Suljovićin 3–1. Kolmannella kierroksella Sherrock hävisi maailmanrankingissa sijalla 22 olevalle Englannin Chris Dobeylle erin 2–4. == Lähteet == == Aiheesta muualla == Luokka:Englantilaiset dartsinpelaajat Luokka:Vuonna 1994 syntyneet Luokka:Elävät henkilöt
The Hangman’s Body Count

The Hangman’s Body Count on tanskalaisen heavy metal -yhtye Volbeatin kappale, joka julkaistiin vuonna 2013 toisena singlenä yhtyeen viidenneltä studioalbumiltaan Outlaw Gentlemen & Shady Ladies. Kappale saavutti ensimmäisen sijan Yhdysvalloissa valtavirran rock-listoilla. == Lähteet == Luokka:Volbeatin kappaleet Luokka:Vuoden 2013 kappaleet